**Tværs over gården**

*de l'autre cote de la rue*

Tekst Michel Laroche, Jan Hammarlund og Allan E. Petersen, Furefolk

Musik: Michel Emer

Vægge med tusind sprækker,

Ruder, hvor vinden trækker -

Fødderne finder vejen -

Og så er jeg hos mig,

En nøgen, gul lampe hænger

Over et gammelt bord -

Der hvor min slidte seng er,

Men det er her, jeg bor.

Dog hen ad aften, i skumringens skær -

Da kan jeg ønske mig langt væk herfra.

Så trækker jeg tit gardinerne fra,

Og lader øjnene se:

Dér tværs over går´n

Er der en, en der har penge,

Som kan få, hvad han vil,

Hvad han end peger på -

Der tværs over går´n.

Han kommer ind hvor som helst her i stad´n,

Og han kan sove til langt ud på dag´n.

Der tværs over gården

Er der en, som er velsignet,

Han har stil, han har tøj –

Han bor langt væk herfra

Skønt det er tværs over går´n

Vi som står lavt på trappen

Fremtiden er vel vor -

Sandheden, livet, døden -

Man lever – så godt man kan.

Man glemmer vel alt om nøden

Lever med situationen

og glemmer revolutionen -

at alt er værre end før -

verden er ussel og skrammet og skør,

dagen går blot sin gang.

Kommer forandringen, inden vi dør?

ja, jeg ved – det bestemmer vi selv.

Men dér, tværs over går´n

Er der no´n, som har det hele

Lever i gode kår

Mon de intet forstår

Dér tværs over går´n

Når de har fest

Er der roser og vin,

Dér kommer jeg blot i min fantasi

Der, tværs over går´n

Er der langt -

Vist kan det hænde

At jeg ønsker mig dér

Et minut eller to

Dér – tværs over går´n!